Աննա Սուրենի Բոյաջյանը ծնվել է 1954թ.-ի օգոստոսի 29-ին, ք. Երևանում: 1971թ.-ին դպրոցը ոսկե մեդալով ավարտելուց հետո ընդունվել է Երևանի պետական համալսարանի կենսաբանության ֆակուլտետ, որն ավարտել է գերազանցության դիպլոմով 1976թ.-ին: 1976-1978թթ.-ին անցել է վերապատրաստում Մոսկվայում ԽՍՀՄ ԲԳԱ Բժշկական և կենսաբանական քիմիայի ինստիտուտում, իսկ 1979-1981թթ.-ին սովորել է ՀԽՍՀ ԳԱ Կենսաքիմիայի ինստիտուտի (ք. Երևան) ասպիրանտուրայում: 1982-1987թթ.-ին աշխատել է ՀԽՍՀ ԳԱ Կենսաքիմիայի ինստիտուտում որպես կրտսեր գիտաշխատող, որտեղ 1986թ.-ին պաշտպանել է թեկնածուական ատենախոսությունը և ստացել կենսաբանական գիտությունների թեկնածուի գիտական աստիճան: 1988թ.-ից տեղափոխվել է ՀՀ ԳԱԱ Մոլեկուլային կենսաբանության ինստիտուտ` ստանձնելով գիտական խմբի ղեկավարի պաշտոն: 1996թ.-ին պաշտպանել է դոկտորական ատենախոսությունը և ստացել կենսաբանական գիտությունների դոկտորի գիտական աստիճան: